Гаспадарка вядзецца звычайная трохпольная: зямля ўгнойваецца слаба, але апрацоўваецца старанна. 3 азімых культур у павеце высяваецца жыта і азімая пшаніца. 3 яравых культур высяваюць ячмень, авёс, гарох, боб, чачавіцу, месцамі на пясчанай глебе – яравое жыта і пшаніцу. У некаторых месцах спрабавалі сеяць проса і атрымалі здавальняючыя ўраджаі. Вялікай падмогай у гаспадарцы і істотнай падтрымкай хлеба паўсюдна з’яўляюцца бульба і агародніна. 3 тэхнічных культур у Лепельскім павеце высяваюцца лён і каноплі.